**คำนำ**

ตำราการสอนวิชากฎหมายเอกเทศสัญญา 2 ได้เรียบเรียงเนื้อหาตามคำอธิบายรายวิชา หลักสูตรนิติศาสตรบัณฑิต มหาวิทยาลัยราชภัฏราชนครินทร์ ประกอบด้วยกฎหมายลักษณะเช่าทรัพย์ เช่าซื้อ ยืม ฝากทรัพย์ เก็บของในคลังสินค้า ประนีประนอมยอมความ การพนันและขันต่อ ตามประมวลกฎหมายแพ่งและพาณิชย์ บรรพ 3 ซึ่งผู้เขียนได้เรียบเรียงและอธิบายโดยแบ่งเนื้อหาออกเป็น 7 บท ได้แก่ บทที่ 1 เช่าทรัพย์ บทที่ 2 เช่าซื้อ บทที่ 3 ยืม บทที่ 4 ฝากทรัพย์ บทที่ 5 เก็บของในคลังสินค้า บทที่ 6 ประนีประนอมยอมความ บทที่ 7 การพนันและขันต่อ พร้อมทั้งตัวอย่างและแนวคำพิพากษาฎีกา ผู้เขียนมีความประสงค์ให้ตำราการสอนรายวิชา HLA206 กฎหมายเอกเทศสัญญา 2 เล่มนี้ เป็นคำอธิบายรายกฎหมายที่เหมาะสมสำหรับนักศึกษานิติศาสตร์ไว้ศึกษาจึงได้ค้นคว้าจากคำอธิบายของอาจารย์ผู้ทรงคุณวุฒิที่มีความเชี่ยวชาญทางกฎหมายหลายท่านนำมาอธิบายเป็นตำราการสอนนี้

ส่วนดีที่ได้จากคำอธิบายเล่มนี้ ขออุทิศให้แก่บรรพอาจารย์ที่อบรมสั่งสอนความรู้ด้านกฎหมายให้แก่ผู้เขียน และที่ขาดมิได้คือ บิดา มารดา ซึ่งเป็นครูคนแรกของผู้เรียบเรียง

 มธุริน พงศกรพาณิช

 9 ธันวาคม 2559